paragraph_text: Bistričke babe (bugarski: Бистришките баби) je naziv za skupinu starijih žena u bugarskom području Šopluk (nazvanom po narodu Šopima) koja je sačuvala narodne plesove i polifonijsku vokalnu glazbu. Pored toga one su posljednje koje izvode dvotonsko pjevanje (dijafonija), poznato kao šopska polifonija, drevni oblik kola horo i ritualni običaj lazaruvane, inicijacijsku ceremoniju za mlade djevojke koja se odvija na dan sv. Lazara, prve subote prije Cvjetnice. Naziv su dobile po selu Bistrica koje se nalazi u okolici glavnog grada, Sofije.